**Διορισμός Νέου Δικηγόρου - Εγγραφή στο Τμήμα Μητρώου του Δ.Σ.Λ.**

**ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ ΣΤΟ ΥΠΟΥΡΓΕΙΟ ΔΙΚΑΙΟΣΥΝΗΣ ΓΙΑ ΤΟ ΔΙΟΡΙΣΜΟ ΔΙΚΗΓΟΡΟΥ**

1. Αίτηση για το διορισμό δικηγόρου στην οποία να αναφέρεται σε ποιο Πρωτοδικείο επιθυμεί να διοριστεί ο ενδιαφερόμενος και μεγαρόσημο των 3€ .

2.Υπεύθυνη δήλωση του α.8 του Ν.1599/1986, περί μη υπαγωγής του ενδιαφερομένου στα ασυμβίβαστα του Κώδικα Δικηγόρων και περί μη καταδίκης στις αξιόποινες πράξεις του α. 6 του Κώδικα Δικηγόρων.

Για τον Κωδικό Αριθμό Δημοσίευσης θα ενημερωθείτε, ένα μήνα μετά την κατάθεση των δικαιολογητικών, μέσω της ιστοσελίδας του Υπουργείου, http://www.ministryofjustice.gr , όπου αναρτάται ο πίνακας επιτυχόντων, στον οποίο αναγράφονται οι ΚΑΔ και ανανεώνεται συνεχώς. Ο πίνακας θα είναι αναρτημένος στην Αρχική Σελίδα του Υπουργείου, στην κατηγορία «Προκηρύξεις» και στην υποενότητα «Διαγωνισμοί». Ακολούθως, με τον αντίστοιχο ΚΑΔ στην ιστοσελίδα του Ε.Τ. http://www.et.gr , επιλέγετε τη στήλη «Αναζήτηση Δημοσιευμάτων με ΚΑΔ» για να πληροφορηθείτε το ΦΕΚ διορισμού σας. Μέχρι τη δημοσίευση του ΦΕΚ στην ως άνω ιστοσελίδα, θα εμφανίζεται η ένδειξη «Σε στάδιο επεξεργασίας». Το ΦΕΚ κυκλοφορεί περίπου 2 εβδομάδες μετά την παρέλευση της ημερομηνίας έκδοσης του ΚΑΔ.

Για τυχόν περαιτέρω πληροφορίες καλείτε στα 2131307236, 2131307088.

Μετά τη δημοσίευση του διορισμού στην Εφημερίδα της Κυβερνήσεως ο ενδιαφερόμενος πρέπει να ορκιστεί (σε Τριμελές Δικαστήριο) και να καταθέσει τα δικαιολογητικά για την εγγραφή του στο Δικηγορικό Σύλλογο που επιθυμεί (Ν. 1273/82 άρθρο 2 παρ. 5).

Η ορκωμοσία γίνεται ενώπιον της τριμελούς σύνθεσης του Εφετείου, εφόσον ο Δικηγορικός Σύλλογος όπου έχει εγγραφεί εδρεύει στην περιφέρεια του Εφετείου, άλλως στην τριμελή σύνθεση του Πρωτοδικείου στην περιφέρεια του οποίου ανήκει ο Δικηγορικός Σύλλογος.

**ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ ΣΤΟ ΔΙΚΗΓΟΡΙΚΟ ΣΥΛΛΟΓΟ ΛΕΒΑΔΕΙΑΣ ΓΙΑ ΤΗΝ ΕΓΓΡΑΦΗ ΔΙΚΗΓΟΡΟΥ ΣΤΟ Δ.Σ.Λ.**

Τα δικαιολογητικά που απαιτούνται είναι:

1. Αίτηση για την εγγραφή στο μητρώο δικηγόρων και μεγαρόσημο των 3 ευρώ.

2. Μία ειδική δήλωση .

3. Πρακτικό ορκωμοσίας.

4. Φ.Ε.Κ. (του διορισμού).

5. Δύο (2) φωτογραφίες.

6. Παράβολο Δικηγορικού Συλλόγου Λεβαδείας.

7. Υπεύθυνη Δήλωση του Ν.Δ. 1599/86, στην οποία να δηλώνεται ότι: «δεν ενέπιπτα κατά τη διάρκεια της ασκήσεώς μου ούτε εμπίπτω στις διατάξεις των άρθρων 6 και 7 του Κώδικα περί Δικηγόρων». (ασυμβίβαστα)